IPO แรงได้ใจ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 6 มิ.ย. 2554
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 6 มิ.ย. 2554
...ตลาดวันศุกร์ 3 มิ.ย.ที่ผ่านมา ทำท่าฟื้นตัวสวนทางหุ้นเพื่อนบ้าน แต่แรงดันไม่มี ทำได้แค่ปิด 1,057.86 จุด ร่วง 1.95 จุด มูลค่าซื้อขาย 19,095 ล้านบาท 
...ขณะที่ต่างชาติ ยังขายไม่หยุดทิ้งต่อ 1,419 ล้านบาท 
...ระยะสั้นๆ ดัชนีตีไม่หลุด 1,050 จุด ถือเป็นจุดแกร่งไม่อันตรายเข้าเก็บหุ้นรอลุ้นเก็งกำไรหน้าตารัฐบาลเดือนหน้า
...หุ้นเต็งเข้าคำนวณ SET 50 และ SET 100 ได้ผลจิตวิทยาดันราคาวิ่งมาร่วมๆ สัปดาห์ หากเข้าได้เป็นการันตีหุ้นน้ำดีได้อย่างดี
...หน้าบานกันถ้วนหน้า ตั้งแต่คนซื้อ–คนขาย ยันเจ้าของ “ยูเนี่ยน อินทราโก้” (UIC) ที่ปรึกษาอันเดอร์ไรท์เตอร์ เทรดวันแรกสร้างผลงานได้ดีทะลุทะลวงแจกกำไรสูงเป็นประวัติการณ์ ปิดไฮ 5.50 บาท คนจองกระเป๋าตุง 3.58 บาท หรือ 186% แรงได้ใจจริงๆ 
...แล้วคอยดูน้องใหม่ตัวต่อไป “สาลี่ คัลเลอร์” ที่กำลังจะมาวันที่ 14 มิ.ย.นี้ จอง 2.92 บาท จะแรงได้ใจหรือไม่ เพราะขนาดภาวะตลาดไม่ดี หุ้นจองขายหมดเกลี้ยงตั้งแต่ยังไม่เปิดจอง 
...หุ้นไรมอนแลนด์ (RAIMON) วิ่งๆ หยุดๆ คนเก็บหวังข่าว “เสี่ยน้ำเมา” เทกโอเวอร์ แม้ทั้งสองฝ่ายจะปฏิเสธ แต่คนซื้อยังเชื่อ??? ก็ต้องรับความเสี่ยง